**PIRMAS 2023 METŲ KVIETIMAS TEIKTI PARAIŠKAS SPORTO SRITYJE VEIKIANČIŲ FIZINIŲ IR JURIDINIŲ ASMENŲ VEIKLOS FINANSAVIMUI IŠ ROKIŠKIO RAJONO SAVIVALDYBĖS BIUDŽETO**

Rokiškio rajono savivaldybės administracija, vadovaudamasi Rokiškio rajono savivaldybės tarybos 2022 m. balandžio 29 d. sprendimu Nr. TS-122 patvirtintu Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašu **skelbia kvietimą Rokiškio rajono savivaldybės teritorijoje sporto srityje veikiantiems fiziniams ir juridiniams asmenims (sporto klubams ir sporto VšĮ) teikti paraiškas sporto veiklos finansavimui iš Rokiškio rajono savivaldybės biudžeto.** Lėšos gali būti skiriamos dalyvio (starto) mokesčiui ir kelionės į sportines varžybas išlaidoms bei dalyvio apgyvendinimo išlaidoms (taikoma tik mokiniams).

Didžiausia galima projekto finansavimo suma per kalendorinius metus – 1000,00 eurų sporto klubui arba sporto VšĮ, 500,00 eurų – fiziniam asmeniui.

Finansavimas skiriamas vadovaujantis šiais prioritetais: sportinio meistriškumo ugdymas bei dalyvavimas Lietuvos ar Savivaldybės atskirų sporto šakų rinktinėse, sportininkų pasirengimas ir dalyvavimas Pasaulio, Europos, Baltijos šalių, Lietuvos čempionatuose, Taurės varžybose.

Pareiškėjai iki **2023 m. vasario 21 d. (imtinai)**teikia užpildytą ir pareiškėjo parašu patvirtintą paraišką (1 priedas). Pareiškėjai, norintys gauti kompensacinį finansavimą, su paraiška privalo pateikti išlaidas patvirtinančių dokumentų kopijas. Dokumentai viename PDF formato dokumente siunčiami elektroniniu paštu: savivaldybe@rokiskis.lt.

Sporto srityje veikiančių fizinių ir juridinių asmenų veiklos finansavimo iš Rokiškio rajono savivaldybės biudžeto tvarkos aprašas ir paraiškos forma - pridedami.

Išsamesnę informaciją ir/ ar konsultacijas paraiškų teikimo klausimais teikia Rokiškio rajono savivaldybės administracijos Švietimo ir sporto skyriaus vyriausioji specialistė Diana Guzienė , tel.: 8 658 49773, el. p. d.guziene@rokiskis.lt